13 майҙа Эстония территорияһынан полковник А.xa0Ф.xa0Дзержинскийҙың 3000-гә яҡын кешенән торған Төньяҡ корпусы 6 орудие һәм 30 пулемет менән һөжүм итә Аҡтар һөжүменә А.xa0К.xa0Ремезов командованиеһы аҫтындағы Ҡыҙыл Армияның 7-се армияһы ҡаршы тора, уның составы яҡынса 23 500 кеше булғанлыҡтан, фронт буйлап Онега күленән алып 600xa0км самаһы оҙонлоҡтағы Чуд күленә тиклем арауыҡҡа һуҙыла. Һөжүм армияның төп көстәре тупланған Финляндия яғынан көтөлгән була. Нарва-Псков йүнәлешенә тейешле иғтибар бирелмәй. Төньяҡ корпустың һөжүменә, 12 еңел һәм 6 ауыр орудиелы 2700 кешенән торған 6-сы совет дивизияһы ғына ҡаршы тора. Әммә был көстәр ҙә 100 километрлыҡ фронтҡа һуҙылған була. Аҡтар, һөжүм башында 2500 кешенән торған өс колонна туплап, Нарвалағы фронтты еңел генә йырып үтәләр һәм Ямбург тирәләй хәрәкәт итеп, ҡыҙылдарҙы сигенергә мәжбүр итә. 15 майҙа аҡтар Гдовты баҫып ала, 17 майҙа Ямбург алына, ә 25 майҙа, Псковҡа 2-се Эстон полковнигы Пускар дивизияһы инә. Һөҙөмтәлә, аҡтар июнь башына Петроград йүнәлешендәге Луга, Ропша, Гатчина һәм Красное Селоға яҡынлашалар һәм Петроградҡа ҡурҡыныс янайҙар.